صدر (مغلیہ سلطنت)

صدر مغلیہ سلطنت کا اہم منصب تھا۔ اس عہدے پر ایسے تجربہ کار اور نیک نیت شخص کی تقرری کی جاتی تھی جو وظائف اور عطیات کی منظوری سے قبل درخواست گزاروں کے حالات کی تحقیق کرے اور ان کی عرض داشتوں پر دیانت داری سے غور کرے۔ صدر کے لیے لازم سمجھا جاتا تھا کہ وہ مشربِ صلحِ کل کا پیرو اور اپنے قول و فعل میں نرم خو اور مہربان ہو۔

 تاریخ 
اکبر کی حکومت کے ابتدائی دور میں صدر کو ایک اہم مقام حاصل تھا۔ لیکن جہاں تک اس دور کی تاریخ اور انتظامی پہلو کا تعلق ہے اس کے اختیارات صرف علما اور ضرورت مندوں کو وظائف اور جاگیریں عطا کرنے تک محدود تھے۔

سلطنت دہلی کے زمانے میں اس بات کا کوئی ثبوت نہیں ملتا کہ صدر کو ایسا کوئی اختیار حاصل تھا۔ لیکن اکبر کے زمانے میں اسے قطعی طور پر یہ اختیار حاصل تھا۔ اس دور کے اولین صدر شیخ گدائی کے متعلق بدایونی کہتے ہیں کہ وہ قدیم خاندانوں کی مقبوضہ آراضی ضبط کر کے ان لوگوں کو عطا کرتا تھا جو اس کی خوش آمد کرتے تھے اور اس کی خدمت میں حاضری دیا کرتے تھے، جب کہ لائق اور اچھے خاندان کے افراد کو ہر طرح کی دشواریوں کا سامنا کرنا پڑتا تھا۔

تصغیر|گوجرانوالہ میں واقع شیخ عبد النبی کا مدفن ، جو اکبر کے عہد میں صدر الصدور کے منصب پر فائز تھے۔
اس کے جانشین خواجہ محمد صالح ہروی کو بھی یہی اختیارات حاصل رہے۔ اگر چہ بدایونی کے مطابق اس دور کے دیوان کو بالا دستی حاصل تھی یہ شیخ عبد النبی کے تقرر کے موقع پر اسی اختیار اور فرض کی اہمیت جتائی گئی ہے۔ انھیں  کے عہدے پر معمور کیا گیا تھا کہ وہ دیوان (یعنی وزیر اعظم) مظفر خاں تربتی کے مشورے سے مدد معاش منظور کریں۔ شیخ عبد النبی ممتاز عالم و فاضل تھے اور ان کا تعلق ایسے خانوادے سے تھا جو اپنے علم و تقوٰی کے لیے شہرت رکھتا تھا۔ یہ بھی معلوم ہوتا ہے کہ وہ اپنے پیش رو سے مختلف قسم کے شخص تھے۔ انھوں نے جلد ہی اپنے اختیارات منوائے اور اپنے عہدے پر مستقل ہو گئے۔ نیز انھوں نے دیوان (جو اُس وقت وزیر اعظم کا لقب تھا) کی مداخلت سے آزاد ہو کر کام کرنا شروع کر دیا۔ انھوں نے اپنے اختیارات کا استعمال پوری آزادی سے کیا اور بڑی بڑی آراضی مستحقین کو عطا کیں۔ بدایونی کہتے ہین کہ اگر ان کے زمانے میں عطا کی گئی آراضی کا مقابلہ ہندوستان کے تمام سابق بادشاہوں کی علما کی عطا کی ہوئی آراضی سے کیا جائے تو ان کی عطا کردہ آراضی یقینی طور پر زیادہ نکلے گی۔ ابن حسن اس بیان کو مبالغہ آرائی پر مبنی قرار دیتے ہیں۔

سابق صدور کی بے ضابطگیوں اور محکمے کی بد انتظامیوں کو دیکھ کر شہنشاہ اکبر نے تفصیلی تحقیقات کا حکم دیا۔ نتیجے کے طور پر بادشاہ نے نہ صرف صدر کے اختیارات کم کر دیے بلکہ پورے طبقہ علما پر سے ان کا اعتماد جاتا رہا۔

 فہرست صدور 
اکبر کے بیشتر صدروں کے پاس کوئی منصب نہیں تھا۔ انھیں صرف زمینیں دے دی گئی تھیں اکبری صدر میران صدر جہاں دو ہزاری منصب پر فائز تھا۔ جہاں گیر نے اس کا منصب چار ہزاری کرا دیا۔ آخر میں 5000 اور 1500 تک پہنچا۔ موسوی خاں کی ابتدا 3000 سے ہوئی۔ بعد میں ترقی کر کے 4000 اور 750 تک پہنچا۔ جلال نے 4000 اور 700 سے ابتدا کی اور 6 اور 2000 تک پہنچا۔ یہ سب سے بلند منصب تھا جس پر کوئی صدر فائز ہوا۔ وہ تمام صدور میں بہترین تھا اور وہ اپنی علمی فضیلت، دیانت، ایمانداری اور بے لوثی کے لیے بہت مشہور اور محترم تھا۔

+ فہرست صدور  دور حکومت  نام  مدت  تبصرہ اکبر شیخ گدائی کمبوہ  ؟ تا 968ھ   خواجہ محمد صالح  968ھ تا 971ھ  شیخ عبدالنبی  971ھ تا 986ھ  سلطان خواجہ  986ھ تا 997ھ  میر فتح الله شیرازی  نامعلوم  میران صدر جہاں  نامعلوم  جہاں گیر میران صدر جہاں  اپنے انتقال تک (120 سال کی عمر)  تاریخ معلوم نہیں، گیارہ سنہ جلوس تک ان کا ذکر ملتا ہے موسوی خاں  نامعلوم  تاریخ تقرر معلوم نہیں شاہجہاں موسوی خاں  16 سنہ جلوس تک  بعد میں معزول سید صدر جلال بخاری گجراتی  اپنے انتقال تک (20 سنہ جلوس)  سید ہدایت الله  21 سنہ جلوس سے اختتام حکومت تک  شاہجہاں کی جانب سے ابو الفضل کی معیت میں جہاں گیر سے گفت و شنید کی۔

 حواشی 
: مغلیہ عہد میں گزارے کے لیے دی جانے والی رقم کو وظیفہ یا  کہتے تھے اور آراضی کو مِلک۔

 حوالہ جات 

 برائے مطالعہ 



زمرہ:حکومت مغلیہ سلطنت
زمرہ:مغل اشرافیہ